**10 dage AT SØGE GUDS ÅND**

**med BØN**

**Dag 9 – Helligåndens arbejde**

*”Derefter så jeg en anden engel stige ned fra himlen med stor magt, og jorden oplystes af dens glans. … Og jeg hørte en anden røst fra himlen sige: Drag ud fra hende, mit folk, for ikke at deltage i hendes synder og blive ramt af hendes plager” (Åb 18,1.4).*

**Vidnesbyrd**

”Helligåndens arbejde i vores indre er vores store behov. Ånden er helt igennem guddommelig i sin virksomhed og demonstration. Gud ønsker jer at have denne elskværdige nådegave, så I vil kunne arbejde med en kraft som aldrig før. Kærlighed og tro og håb vil vedvarende være til stede. I kan gå fremad i tro i fuld tillid til at Helligånden er med jer” (Ellen White, *Evangelism,* s. 299).

En dag vil der komme en stor vækkelse blandt Guds folk over hele jorden. Helligånden vil komme ned med stor magt. Denne udgydelse af Helligånden blev på Bibelens tid sammenlignet med senregnen, der ville falde i Mellemøsten og modne afgrøderne til høsten (Zak 10,1). En dag vil Guds folk gå ud for at dele deres tro på enhver tænkelig måde. Mirakter vil blive udført ved Kristi hjælp. Tusinder, måske millioner, vil blive frelst. Helligåndens arbejde er at frelse de fortabte, og der er ingen større glæde end at deltage i dette arbejde.

En sabbat besøgte Lance og hans kone, Renae, vores Syvende-dags Adventistkirke for første gang. Der var en, der havde efterladt bogen ’Bibellæsninger for Familiekredsen’ på deres dørtrin. På grund af visse forhold i deres liv, besluttede Lance og Renae, at de ville se, hvad bogen havde at sige. Da de bladede gennem bogen, lagde de mærke til emnet om sabbatten, som virkelig fangede deres interesse. De studerede grundigt kapitlet og var overbevist om, at de måtte finde kirken, der havde trykt denne bog. Da de havde lagt mærke til, at den var udgivet af Syvende-dags Adventisterne, fandt de vores kirke og kom den følgende sabbat. Lance viste os ’Bibellæsninger for Familiekredse’ og spurgte, ”Er det jeres kirke, der har udgivet denne bog?” ”Ja, vi har!” svarede jeg. ”Super,” forsatte Lance, ”vi har nogle spørgsmål. Er der nogen mulighed for, at du kan komme til vores hjem og holde bibelstudier?” Naturligvis. Jeg forsikrede dem om, at jeg ville være henrykt over at komme.

Da jeg besøgte dem, fandt jeg ud af, at Lance og Renae og deres to drenge havde ønsket, at der måtte ske store forandringer i deres liv. De var blevet ofre for alkohol og stofmisbrug, og deres ægteskab led hårdt under det. Jeg vidste, at de havde brug for Jesu frigivende kraft. Idet jeg delte evangeliet, mens jeg vedvarende bad i mit hjerte om Guds hjælp, kunne jeg se, at Helligånden arbejdede på at overbevise dem. Jeg afsluttede min præsentation af evangeliet og spurgte, ”Er der nogen grund til, at I ikke ønsker at give jeres liv til Jesus?” De svarede, at de ville være meget lykkelige for Jesu tilgivelse og frelse. Vi knælede ned der på stedet, og jeg ledte dem gennem en bøn med bekendelse og overgivelse til Jesus som deres Frelser og Herre. Med tårer i øjnene gentog de bønnen efter mig, og vi rejste os op med glæde. Helligåndens mirakuløse kraft var tydeligt til stede. De var nu begge Guds børn.

Da jeg kom til næste uges aftale, havde jeg næppe taget tre skridt ind i dagligstuen, da Lance spurgte. ”Pastor, hvad mener du om cigaretrygning? Mener du, at det er noget en kristen burde gøre?” Jeg foreslog, at vi studerede emnet om sund levevis den aften, hvilket vi gjorde. Som et resultat af dette bibelstudium og senere besøg, blev Lance og Renae frigjort af alle de lænker, som Satan havde bundet dem med. Snart efter blev de døbt, og begge blev mægtige hjælpere i Kristi gerning, idet de delte deres vidnesbyrd og gav bibelstudier til deres familie og venner. De begyndte også at deltage i Helligåndens arbejde ved at sprede evangeliet rundt omkring. Hvilket mirakel!

**Bibeltekster at bede over**

* Matt 28,19.20 – Alle Jesu efterfølgere må gøre, hvad de kan, for at sprede evangeliet om frelse.
* Joh 16,13 - - Når Helligånden arbejder, vil folk blive draget til Guds ords sandhed.
* ApG 4,29-31 – Den første menighed bad Gud om at fylde dem med Helligånden, så de kunne forkynde hans ord med frimodighed.
* Ef 4,11.12 – Helligåndens gaver er givet for at udruste de kristne til tjeneste, så kirken kan opbygges.
* ApG 9,36-42 – Formålet med mirakler er, at mennesker må have beviser, så de må kunne tro på Jesus.
* Mark 16,15-18 – Gå ud i al verden, helbred de syge, forkynd budskabet, demonstrer Guds karakter til alle.
* Es 6,8 – Her er jeg, send mig.

**Forslag til bøn**

* Kære Fader i himlen, gør mig til din tjener og hjælp mig at dele budskabet om din kærlighed og frelse.
* Ved din nåde, Herre, indvier jeg mig til at blive oplært og udrustet til at dele evangeliet på den måde, som du vælger for mig.
* Døb mig i din Hellige Ånd, så jeg må drives indefra til at overkomme al forhindring og frygt. Lad mig blive en kanal for din kraft og det frelsende budskab om den korsfæstede og opstandne Kristus.
* Velsign enhver pastors, bibelarbejders, lærers og evangelists anstrengelser, hvor som helst de virker i verden.
* Lad vores familier åbenbare din kærlighed i vores hjem og omgangskreds. Vi beder dig om at bringe harmoni ind i hjemmene, helbrede brudte forhold, beskytte de udsatte fra misbrug, og åbenbare din helliggørende kraft i tilsyneladende håbløse situationer.
* Må vores menighedsmedlemmer rundt om i verden tage næring fra Guds ord hver dag. Må vi også søge dig dagligt i personlig bøn. Mind os om, at uden dig kan vi intet gøre.
* Vi beder om, at du vil kalde sygeplejersker og læger til at plante nye menigheder blandt de 1.978 befolkningsgrupper i de 22 lande i West-Central Africa Division.
* Vi beder for de 49 millioner mennesker i de 19 storbyer i Trans-European Division, som er sværest at nå.
* Herre, lad vores unge ikke blot holde prædikener, men også være en prædiken. Vi beder Gud om at velsigne Global Youth Day kampagner og initiativet med at involvere 100.000 unge i tjeneste for Jesus.
* Vi beder for de syv mennesker på vores bønnelister. Giv dem et hjerte til at kende dig som dit ord siger i Jer 24,7.
* Lokale bønneønsker:

**Forslag til sange**

Find salmer og åndelige sange, der passer til anledningen.